Panteón (Paríž)

Parížsky Panteón je historická stavba v Latinskej štvrti v Paríži. Stavba pôvodne slúžila ako kostol zasvätený svätej Genovéve, v súčasnosti, po mnohých prestavbách, kombinuje republikánsku liturgickú funkciu s funkciou hrobky slávnych osobností. 

Budova bola postavená v rokoch 1757 - 1790. Autormi boli architekti Maximilien Brébion, Jean-Baptiste Rondelet a Jacques-Germain Soufflot.

V parížskom Panteóne sú pochované mnohé významné osobnosti (vedci, umelci, myslitelia...) Francúzska, napríklad Voltaire, Joseph Louis Lagrange, Maria Curieová-Skłodowská, Pierre Curie, Victor Hugo, Alexandre Dumas starší, Émile Zola či Jean-Jacques Rousseau.

 Iné projekty 

Kategória:Architektúra z 1790
Kategória:Stavby v Paríži
Kategória:Parížske múzeá a galérie
Kategória:Klasicistické stavby vo Francúzsku
Kategória:Cintoríny vo Francúzsku
Kategória:Historické pamiatky v Paríži
Kategória:5. obvod (Paríž)